Foto: inblade / Instagram Moskvadagi «Okeaniya» savdo-ko‘ngilochar markazida akvarium darz ketdi. Bu haqda hodisa guvohlari ijtimoiy tarmoqlarda ma’lum qilishdi. Moskva favqulodda vaziyatlar boshqarmasi vakilining «RIA Novosti»ga ma’lum qilishicha, akvariumda «sezilar-sezilmas yoriq paydo bo‘lgan, suv oyna bo‘ylab sizib chiqmoqda». «Okeaniya»dagi akvarium balandligi 24 metr bo‘lgan ikkita shaffof akril silindrdan tashkil topgan bo‘lib, unga 1 mln litr dengiz suvi sig‘adi. Ma’lumot berilishicha, u ichida ekskursion lifti bo‘lgan dunyodagi eng baland silindrsimon akvarium bo‘lib, Amerikaning ICM kompaniyasi tomonidan qurilgan.